Kohev ning krõbe Panettone kook
#000000
Küpsetamise aeg: 1 h 30 min
#000001
Kokku kuluv aeg: 1 h 55 min
#000002
Kohev, krõbe, pehme – kõik need omadussõnad kirjeldavad väga hästi ühte kooki, mida me alles ükspäev tegime. Selleks koogiks oli väga maitsev Panettone kook. See on küpsetis, mis on pärit Itaaliast. Näiteks Milanos küpsetatakse seda kooki just jõulude paiku. Panettone sisaldab rosinaid, suhkurdatud puuvilja. Panettonet küpsetatakse spetsiaalses kõrges silindrikujulises vormis. Just vormi ongi see peamine asi, mis teeb sellest koogist just selle õige.
#000005
Kust sellist vormi siis leida? Eks tuleb natuke natuke aega guugeldada ja kerge vaevaga ongi vorm leitud. Meie saime enda koogivormi Apelsini poest (link on siin). Neid on mitmes erinevas mõõdus ja suuruses, kuid tegumood ning eesmärk on kõigil sama – küpsetada valmis üks isuäratav Panettone kook.
#000006
Kui Panettone kook ahjust välja võtta, siis hiilib ninna mõnus värskelt küpsetatud koogi lõhn. Kook ise nägi igatahes väga ahvatlev välja. Iseloomustaksime seda kui hiiglasuurt muffinit. Alt kitsam ning üleval on nagu kohev seenekübar. Tõesti tuli natuke sellise paksema šampinjoni välimusega.
#000007
Koogivorm ja tainas tegid meil omavahel väga head koostööd. Paremat tulemust oleks lausa patt tahta. Kui lahti lõigata, siis isegi piltidelt näeb, et seest jäi Panettone kook väga pehme ja õhuline. Tainas on kenasti küpsenud nii, et kerkimise viirud jäid kenasti sisse. See teebki lõpptulemuse väga pehmeks ja mõnusaks. Igatahes oli tegu väga laheda koogiga, mis sobib näiteks pühade ajal suurepäraselt peolauda kaunistama. Proovige järele ja vaadake, kas kerkib ka teil samahästi kui meil.
#000008